text: Kvindehader på spil i Vejle
  29 juli 2010 kl. 09.22
  Politiet i Vejle er på sporet af en kvindehader, der overfuser og slår tilfældige kvinder på gaderne i Vejle.
  Foreløbig har han syv ofre på samvittigheden. Han har både uddelt knytnæveslag og spyttet på kvinderne.
  Politiet mistænker en 25-årig mand for at være kvindehaderen. Han har tilknytning til England, hvor han har en voldsdom.
  De syv ofre bliver nu præsenteret for foto af manden, så politiet kan sikre sig, at han er gerningsmanden.
  